Un servitor web es un machina, o software in un machina, qui responde a demandas pro distribuer information a un cliente, communmente un navigator web, via le protocollo de rete basic HTTP del World Wide Web (Tela Trans Terrestre). Le function primari de un servitor web es de immagazinar, de tractar e de livrar paginas web al clientes. Le communication inter le cliente e le servitor usa le Protocollo de Transferentia Hypertexto (HTTP). Le paginas livrate es le plus frequentemente documentos HTML, le quales pote includer imagines, filos de stilo e scripts in addition de contento texto. Un implementation complete de HTTP include etiam manieras de reciper contento de clientes. Iste characteristica es usate pro submitter formularios web, includente inviar files.